CELEX: 31992R3740
Language: el
Date: 1992-12-23 00:00:00
Title: Κανονισμός (ΕΟΚ) αριθ. 3740/92 της Επιτροπής της 23ης Δεκεμβρίου 1992 για την τροποποίηση του κανονισμού (ΕΟΚ) αριθ. 1546/88 σχετικά με τον καθορισμό των λεπτομερειών εφαρμογής της συμπληρωματικής εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 του Συμβουλίου

Avis juridique important

|

31992R3740

Κανονισμός (ΕΟΚ) αριθ. 3740/92 της Επιτροπής της 23ης Δεκεμβρίου 1992 για την τροποποίηση του κανονισμού (ΕΟΚ) αριθ. 1546/88 σχετικά με τον καθορισμό των λεπτομερειών εφαρμογής της συμπληρωματικής εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 του Συμβουλίου  

Επίσημη Εφημερίδα αριθ. L 380 της 24/12/1992 σ. 0026 - 0026

ΚΑΝΟΝΙΣΜΟΣ (ΕΟΚ) αριθ. 3740/92 ΤΗΣ ΕΠΙΤΡΟΠΗΣ  της 23ης Δεκεμβρίου 1992  για την τροποποίηση του κανονισμού (ΕΟΚ) αριθ. 1546/88 σχετικά με τον καθορισμό των λεπτομερειών εφαρμογής της συμπληρωματικής εισφοράς που αναφέρεται στο άρθρο 5γ του  κανονισμού (ΕΟΚ) αριθ. 804/68 του ΣυμβουλίουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 2071/92 (2), και ιδίως το άρθρο  5γ παράγραφος 7,  Εκτιμώντας:  ότι ο κανονισμός (ΕΟΚ) αριθ. 1546/88 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1921/92 (4), θεσπίζει στο άρθρο 14 παράγραφος 2 ότι, για τις ενδοκοινοτικές συναλλαγές του γάλακτος, τα κράτη μέλη λαμβάνουν τα αναγκαία  μέτρα και προβλέπουν τους κατάλληλους ελέγχους για να εξασφαλιστεί η πραγματικότητα και η ακρίβεια της λογιστικής καταχωρήσεως στα πλαίσια του καθεστώτος της συμπληρωματικής εισφοράς- ότι, επιπλέον, στο δεύτερο εδάφιο του άρθρου 14 της προαναφερθείσας  παραγράφου προβλέπονται ορισμένες διατάξεις κατά την εκπλήρωση των τελωνειακών διατυπώσεων εξαγωγής- ότι με την πραγματοποίηση της ενιαίας αγοράς από 1ης Ιανουαρίου 1993 καταργούνται οι ενδοκοινοτικές τελωνειακές διατυπώσεις εξαγωγής- ότι, εφεξής, το  δεύτερο εδάφιο του άρθρου 14 παράγραφος 2 πρέπει να καταργηθεί-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το δεύτερο εδάφιο του άρθρου 14 παράγραφος 2 του κανονισμού (ΕΟΚ) αριθ. 1546/88 διαγράφεται.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Δεκεμβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 148 της 28. 6. 1968, σ. 13. (2) ΕΕ αριθ. L 215 της 30. 7. 1992, σ. 64. (3) ΕΕ αριθ. L 139 της 4. 6. 1988, σ. 12. (4) ΕΕ αριθ. L 195 της 14. 7. 1992, σ. 8.